ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΔΕΥΤΕΡΟ _ Αρ. Φύλλου 720 

20 Σεπτεμβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατάργηση θέσεως με σχέση εργασίας ιδ. δικαίου στο 

Υπ. Προεδρίας της Κυβέρνησης . 1 

Τροποποίηση Απόφασης για την ανασυγκρότηση της 
Πρωτοβάθμιας Επιτροπής Κρίσης Αγωνιστών Εθνι¬ 
κής Αντίστασης του άρθρου 9 ΠΔ 379/83 . 2 

Πολιτογράφηση αλλογενούς αλλοδαπής .. 3 

Σύσταση Πάγιας Προκαταβολής για το Ι.Ε.Κ. Καστο¬ 
ριάς. 4 


Χορήγηση άδειας ίδρυσης και λειτουργίας ιδιωτικών 
ΤΕΛ - ΤΕΣ στον Καλαίτζίδη Ιωάννη στην Κοζάνη. 5 
Έγκριση μεταβίβασης άδειας ίδρυσης και λειτουργίας 


της «Μουσικής Σχολής Μ. Γαβρηιλίδου» και τροπο¬ 
ποίηση της επωνυμίας. 6 

Χαρακτηρισμός ως ιστορικού διατηρητέου μνημείου 
και ως έργου τέχνης του κτιρίου ιδ. Άννας Κολιο- 
πούλου στην οδό Γρηγ. Λαμπράκη 10 στην Τρίπολη 

Ν. Αρκαδίας. 7 

Κατάργηση Λέσχης Παραρτήματος Σχολής Αστυφυλά¬ 
κων Καλαβρύτων. 8 

Συμπλήρωση πιστωτικών διευκολύνσεων για την απο¬ 
κατάσταση των ζημιών από το σεισμό της 26ης 
Μαρτίου 1993 σε περιοχή του Νομού Ηλείας. . .. 9 
Πράξις περί συστάσεως Ενοριακού Πνευματικού Κέ¬ 
ντρου της Ιεράς Μητροπόλεως Πειραιώς και Φαλή¬ 
ρου, με την επωνυμία «ΕΝΟΡΙΑΚΟ ΠΝΕΥΜΑΤΙΚΟ 


ΚΕΝΤΡΟ I. Ν. θ. ΑΝΑΛΗΨΕΩΣ ΔΡΑΠΕΤΣΩΝΑΣ» 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 32033/13.7.93 απόφαση - 


Υπ. Εργασίας...11 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΔΚ/Φ-6.11/29302 (1) 


Κατάργηση θέσεως με σχέση εργασίας ιδ. δικαίου στο Υπ. 
Προεδρίας της Κυβέρνησης. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του Ν.Δ. 216/1974 «Περί συστάσεως Υπουργείου 


Προεδρίας της Κυβέρνησης». 

β) Του Π.Δ. 320/1988 «Οργανισμός Υπηρεσιών του 
Υπουργείου Προεδρίας της Κυβέρνησης», όπως τροπο¬ 
ποιήθηκε και συμπληρώθηκε μεταγενέστερα. 

γ) Του Π.Δ. 410/1988 «Κωδικοποίηση σε ενιαίο κείμενο 
των διατάξεων της κείμενης νομοθεσίας, που αφορούν το 
προσωπικό με σχέση εργασίας ιδιωτικού δικαίου κ.λπ.»· 

δ) Των άρθρων 56 και 58 του Ν. 1943/1991 «Εκσυγχρο¬ 
νισμός της οργάνωσης και λειτουργίας της δημόσιας διοί¬ 
κησης, αναβάθμιση του προσωπικού και άλλες σαφείς 
διατάξεις». 

ε) Του άρθρου 10 του Ν. 2085/1992 (ΦΕΚ 170/Α/ 

20.10.1992) «Ρύθμιση θεμάτων οργάνωσης, λειτουργίας 
και προσωπικού της Δημόσιας Διοίκησης και άλλες διατά¬ 
ξεις». 

στ) Του άρθρου 27 του Ν. 2081 /1992 3Ε.τ.Κ, Α' 154/ 

10.9.1992) , με το οποίο προστέθηκε νέο άρθρο, το άρθρο 
29Α - στο Ν. 1558/1985 «Κυβέρνηση και Κυβερνητικά 
Όργανα», το οποίο ρυθμίζει τον έλεγχο των δαπανών που 
προκαλούν οι κανονιστικές διοικητικές πράξεις και το γε¬ 
γονός ότι από τις διατάξεις αυτής της απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

2. Τη ΔΙΔΚ/Φ.6.11/33657/1.12.1992 (ΦΕΚ 11/Β/ 

20.1.1993) Απόφαση του Υπουργού Προεδρίας της Κυ¬ 
βέρνησης «Αυτοδίκαιη σύσταση προσωποπαγών θέσεων 
στο ΥΠ.Π.Κ.». 

3. Τη ΔΙΔΚ/Φ.6.25/12343/9.4.1993 (ΦΕΚ 67/Γ/ 

21.4.1993) Κοινή Υπουργική Απόφαση, με την οποία τρο¬ 
ποποιήθηκε η 11397/15.4.1992 (ΦΕΚ 74/Γ/22.4.1992) 
Κ.Υ.Α. και μετατάχθηκε η Μαρία Παπαδημητράτου σε 
κενή οργανική θέση του κλάδου ΠΕ Διοικητικής Οργάνω¬ 
σης του Υπουργείου Προεδρίας της Κυβέρνησης με 
βαθμό Γραμματέα Α' και 13ο μισθολογικό κλιμάκιο, απο¬ 
φασίζουμε: 

Διαπιστώνουμε την αυτοδίκαιη κατάργηση μιας (1) προ¬ 
σωποπαγούς θέσεως με σχέση εργασίας ιδιωιτκού δι¬ 
καίου αορίστου χρόνου, ειδικότητας ΠΕ Διοικητικής Ορ¬ 
γάνωσης, στο Υπουργείο Προεδρίας της Κυβέρνησης, 
που συστάθηκε με τη ΔΙΔΚ/Φ.6.11/33657/1.12.1992 
απόφαση του Υπουργού Προεδρίας της Κυβέρνησης. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 7 Σεπτεμβρίου 1993 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 
-♦- 

Αριθ. Φ.454.1/10/195717 (2) 

Τροποποίηση Απόφασης για την ανασυγκρότηση της 

Πρωτοβάθμιας Επιτροπής Κρίσης Αγωνιστών Εθνικής 

Αντίστασης του άρθρου 9 ΠΔ 379/83. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόιμη: 

α. Τις διατάξεις των παρ. 3, 4 και 6 του άρθρου 9 ΠΔ 
379/83 «Επέκταση ευεργημάτων ΑΝ 971/49 σε αγωνι¬ 
στές της Εθνικής Αντίστασης και λοιπούς δικαιούχους» 
(ΦΕΚ Α' 136). 

β. Την υπ' αριθ. πρωτ. Υ 1944/9.12.92 Κοινή Απόφαση 
Πρωθυπουργού και Υπουργού Εθνικής Αμύνης «Ανάθεση 
αρμοδιοτήτων στους Υφυπουργούς Εθνικής Αμύνης Ιω¬ 
άννη Σταθόπουλο και Σπήλιο Σπηλιωτόπουλο» (ΦΕΚ Β' 
727). 

γ. Το γεγονός ότι λόγω των επελθουσών υπηρεσια¬ 
κών μεταβολών (προαγωγές, μεταθέσεις, αποστρατείες) 
καθίσταται αναγκαία η αντικατάσταση ορισμένων μελών 
της Πρωτοβάθμιας Επιτροπής Κρίσης Αγωνιστών Εθνικής 
Αντίστασης που είχαν ορισθεί με προηγούμενη όμοια από¬ 
φασή μας. 

δ. Την από 10.8.93 εισήγηση του ΓΕΕΘΑ/ΔΕΠΑΘΑ, 
αποφασίζουμε: 

Τροποποιούμε την υπ’ αριθ. Φ. 454.1/3/191560/ 

11.2.93 απόφασή μας, αντικαθιστώντας τα ορισθέντα με 
αυτή μέλη ως εής: 

α. Τον Αστυν. Δ/ντή Γιαρμίδη Αντώνιο, τακτικό μέλος με 
τον Αστυν. Δ/ντή Μανούσο Γεώργιο και τον Αστυν. Υ/δντή 
Μανούσο Γ εώργιο, αναπληρωματικό μέλος, με τον Αστυν. 
Δ/ντή Μπορότη Σπυρίδωνα, για την πρώην Αστυνομία Πό¬ 
λεων. 

β. Τον Αστυν. Δ/ντή Σασιάκο Πέτρο, τακτικό μέλος, με 
τον Αστυν. Δ/ντή Πριόβολο Δημήτριο και τον Αστυν. Υ/ 
δντή Λουμπαρδιά Νικόλαο, αναπληρωματικό μέλος με τον 
Αστυν. Δ/ντή Σαμποτάκο Ευστράτιο, για την πρώην Χωρο¬ 
φυλακή. 

γ. Τον Αντιπλοίαρχο Γεωργουλέα Ηλία, αναπληρωμα¬ 
τικό μέλος, με τον Αντιπλοίαρχο Αγγελόπουλο Πελοπίδα 
για το Λιμενικό Σώμα. 

2. Κατά τα λοιπά ισχύει η παραπάνω απόφασή μας. 

3. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 1993 

Ο ΥΦΥΠΟΥΡΓΟΣ 

ΣΠΗΛΙΟΣ ΣΠΗΛΙΩΤΟΠΟΥΛΟΣ 


Αριθ. Φ 26327/14929/93 (3) 

Πολιτογράφηση αλλογενούς αλλοδαπής. 

Ο ΥΠΟΥΡΓΟΣ ΕΣΩΤΕΡΙΚΟΝ 

Με την Φ 26327/14929/93/2.9.1993 απόφαση του 
Υπουργού Εσωτερικών έγινε δεκτή η από 8.10.1992 αί¬ 
τηση πολιτογράφησης της αλλογενούς αλλοδαπής ΤΑ- 
ΓΚΕΛΛΕ Αννας - Μαρίας του Ταγκέλλε για την απόκτηση 
της Ελληνικής Ιθαγένειας. 

• Αθήνα, 2 Σεπτεμβρίου 1993 

Με εντολή Υπουργού 
Ο Γ ενικός Γ ραμματέας 
ΝΙΚ. ΤΣΙΤΟΥΡΗΣ 

-- ♦ - 

Αριθ. Φ. 400/ΣΤ/8044 (4) 

Σύσταση Πάγιας Προκαταβολής για το Ι.Ε.Κ. Καστο¬ 
ριάς. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις (α) του Ν. 2009/1992 (ΦΕΚ 18 τ.Α ), (β) 
του Ν.Δ. 496/1974 (ΦΕΚ 204 τ.Α’), (γ) του Ν. 1797/1988 
(ΦΕΚ 164 τ.Α ) και Π.Δ. 173/1990 (ΦΕΚ 62 τ.Α’) και (δ) 
της αριθμ. 121/1992 απόφασης του Υπουργού Εθνικής 
Παιδείας και θρησκευμάτων (ΦΕΚ 371 τ.Β') όπως τροπο¬ 
ποιήθηκε και ισχύει. 

2. Τις διατάξεις του άρθρου 30 του Ν. 2083/1992 (ΦΕΚ 
159 τ.Α ). 

3. Το γεγονός ότι (α) με την απόφαση αυτή θα προκλη- 
θεί δαπάνη εις βάρος του τακτικού προϋπολογισμού του 
Ο.Ε.Ε.Κ. (Ν.Π.Δ.Δ.), η οποία δεν είναι δυνατόν να προσ- 
διορισθεί εκ των προτέρων αλλά έχουν γίνει οι αναγκαίες 
προβλέψεις στον τακτικό προϋπολογισμό χρήσεως 93, ο 
οποίος έχει επιχορηγηθεί από τον τακτικό προϋπολογισμό 
με ποσό δρχ. 2.490.000.000 και επιπλέον κατά 75% επί 
του παραπάνω ποσού από το Ευρωπαϊκό Κοινωνικό Τα¬ 
μείο και (β) για τα επόμενα οικονομικά έτη θα προβλε- 
φθούν οι αναγκαίες πιστώσεις στους Κ.Α.Ε. του τακτικού 
προϋπολογισμού του Ο.Ε.Ε.Κ., οι οποίοι εξυπηρετούν την 
συνιστώμενη με την απόφαση αυτή πάγια προκατα¬ 
βολή. 

4. Την υπ’ αριθμ. Φ.1/Ε/6676/93 (ΦΕΚ 579 Β ) Κοινή 
Απόφαση των Υπουργών Οικονομικών και Εθνικής Παι¬ 
δείας και θρησκευμάτων. 

5. Την 27/1993 απόφαση του Δ.Σ. του Ο.Ε.Ε.Κ., απο¬ 
φασίζουμε: 

1. Συνιστούμε πάγια προκαταβολή για το Ινστιτούτο 
Επαγγελματικής Κατάρτισης (Ι.Ε.Κ.) Καστοριάς. 

2. Ορίζουμε το ύψος της πάγιας προκαταβολής για το 
ανωτέρω Ι.Ε.Κ. μέχρι του ποσού των τριάντα εκατομμυ¬ 
ρίων δρχ. (30.000.000). 

3. Ορίζουμε τους Κ.Α.Ε. σε βάρος των οποίων επιτρέ¬ 
πουμε τη διενέργεια δαπανών μέσω της πάγιας προκατα¬ 
βολής ως ακολούθως: 

0211, 0212, 0221, 0223, 0224, 0225, 0226, 0227, 
0232, 0233, 0237, 0238, 0239, 0259, 0259α, 0261, 
0264, 0267, 0287, 0415, 0521, 0522, 0529, 0711, 
0721, 0813, 0815, 0817, 0824, 0829, 0831, 0832, 
0834, 0839, 0841, 0842, 0843, 0845, 0849, 0863, 

0879, 0884, 0888, 0889, 0891, 0896, 1261, 1292, 
1293, 1381, 1413, 1429, 1436, 1438, 1439, 1441, 
1611, 1719, 1731, 1779, 1831, 1899. 

4. Ορίζουμε ελεύθερη κατανομή των πιστώσεων ανά 
κωδικό αριθμό, με μόνο περιορισμό τον καθορισμό ανωτά- 
του ορίου ενεργούμενων πληρωμών ανά φορέα δαπα¬ 
νών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. Φ1/198/Δ5/8407 (5) 

Χορήγηση άδειας ίδρυσης και λειτουργίας ιδιωτικών ΤΕΛ 
- ΤΕΣ στον Καλάίτζίδη Ιωάννη στην Κοζάνη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Των Νόμων: 1892/90 (άρθρο 111 παρ. 2 και 7) 
1566/85 και 1966/91. 

2. Του Β.Δ. 685/1972 (ΦΕΚ 196/Α772). 

3. Των Π.Δ. 850/1975 (ΦΕΚ 273/Α775) και 813/1977 
(ΦΕΚ 259/Α777). 

4. Την αριθμ. Υ/1939/Η/9923/9.12.92 (ΦΕΚ 728/Β / 
92) Απόφαση του Πρωθυπουργού και του Υπουργού Εθνι¬ 
κής Παιδείας και θρησκευμάτων «ανάθεση αρμοδιοτήτων 
στους Υφυπουργούς». 

Β. Τις από 11.2.1993 και από 31.8.1993 πράξεις 
ΠΥΣΔΕ της Νομαρχίας Κοζάνης για την χορήγηση άδειας 
ίδρυσης και λειτουργίας ιδιωτικών Τεχνικού Επαγγελματι¬ 
κού Λυκείου (ΤΕΛ) και Τεχνικής Επαγγελματικής Σχολής 
(ΤΕΣ) στον Καλάίτζίδη Ιωάννη, αποφασίζουμε: 

Χορηγούμε στον Καλάίτζίδη Ιωάννη του Αλεξάνδρου 
άδεια ίδρυσης και λειτουργίας Τεχνικού Επαγγελματικού 
Λυκείου (ΤΕΛ) και Τεχνικής Επαγγελματικής Σχολής 
(ΤΕΣ) που θα λειτουργήσουν στην Κοζάνη από το σχολ. 
έτος 1993-94 στο κτίριο της οδού Βενιζέλου 9 για αριθμό 
μαθητών 89 (ογδόντα εννέα) ανά βάρδια λειτουργίας. 

Α. ΗΜΕΡΗΣΙΟ ΤΕΛ 

I. ΤΟΜΕΑΣ ΚΟΙΝΩΝΙΚΩΝ ΥΠΗΡΕΣΙΩΝ με τμήματα: 

α) Νοσηλευτικής 

β) Β. Βρεφοκόμων - παιδοκόμων 

γ) Β. Φυσικοθεραπείας. 

II. ΤΟΜΕΑΣ ΟΙΚΟΝΟΜΙΑΣ - ΔΙΟΙΚΗΣΗΣ με τμήμα: 

Υπαλλήλων λογιστηρίου. 

III. ΠΛΗΡΟΦΟΡΙΚΗΣ με τμήμα: 

Προγραμματιστών Η/Υ. 

IV. ΕΦΑΡΜΟΣΜΕΝΩΝ ΤΕΧΝΩΝ με τμήμα: 

Διακοσμητών εσωτερικών χώρων. 

Β. ΗΜΕΡΗΣΙΑ ΤΕΣ 

Ειδικότητα Κομμώσεων και Βαφής μαλλιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 1993 

Ο ΥΦΥΠΟΥΡΓΟΣ 

ΑΝ. ΣΠΗΛΙΟΠΟΥΛΟΣ 


Αριθ. ΥΠΠΟ/ΚΑΤΕΧΝ/Δ/37812 (6) 

Έγκριση μεταβίβασης άδειας ίδρυσης και λειτουργίας της 
«Μουσικής Σχολής Μ. Γαβρηιλίδου» και τροποποίηση 
της επωνυμίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Την αριθμ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με Εντολή Υπουργού στους Γεν. Γραμμα¬ 
τείς, Γεν. Δ/ντές, Προϊσταμένους Δ/νοεων, Τμημάτων, 
Γραφείων της Κ.Υ. του ΥΠΠΟ» (ΦΕΚ 
987/Β728.11.91). 

6. Την αριθμ. 68913/16/18.1.85 απόφασή μας «χορή¬ 
γηση άδειας ίδρυσης και λειτουργίας Μουσικής Σχολής, 
στην Μαρία Γαβρηιλίδου (ΦΕΚ 61/τ.Β /4.2.85). 

7. Την από 22.7.93 αίτηση της Μ. Γαβρηιλίδου, με τα 
συνημμένα δικαιολογητικά, αποφασίζουμε: 

Εγκρίνουμε τη μεταβίβαση της άδειας ίδρυσης και λει¬ 
τουργίας της Μουσικής Σχολής Μ. Γαβριηλίδου, από τη 
Μαρία Γαβριηλίδου, στην Ομόρρυθμη Εταιρεία «Περιστέ- 
ρης Καραπαναγιώτης και Σία Ο.Ε.» και τροποποιούμε την 
αριθμ. 68913/16/18.1.85 (ΦΕΚ 61/τ.Β /4.2.85) από¬ 
φαση, ως προς την επωνυμία, από «Μουσική Σχολή Μ. Γα- 
βριηλίδου», σε ΜΟΥΣΙΚΗ ΣΧΟΛΗ «ΟΡΑΤΟΡΙΟ». 

Από τις διατάξεις αυτής της απόφασης, δεν προκαλείται 
δαπάνη, σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 1993 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΔΙΛΑΠ/Γ/1715/44708 (7) 

Χαρακτηρισμός ως ιστορικού διατηρητέου μνημείου και 
ως έργου τέχνης του κτιρίου ιδ. Αννας Κολιοπούλου 
στην οδό Γρηγ. Λαμπράκη 10 στην Τρίπολη Ν. Αρκα¬ 
δίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεμθηκε στο ΦΕΚ 
137/τ.Α726.7.85, 

β) του άρθρου 52 του Ν. 5351/1932 «περί Αρχαιοτή¬ 
των», 

γ) του Ν. 1469/50 «περί προστασίας ειδικής κατηγορίας 

οικοδομημάτων και έργων τέχνης μεταγενεστέρων του 
1830», 

δ) του Π.Δ. 941/77 «περί εκσυγχρονισμού της οργάνω¬ 
σης και λειτουργίας της Δημόσιας, 
ε) του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης αναβάθμιση 
του προσωπικού της και άλλες συναφείς διατάξεις που 
δημοσιεύθηκε στο ΦΕΚ 50/τ.Α'/11.4.91. 

2. Την Απόφαση Υ 1968/8.1.93 «περί ανάθεσης αρμο¬ 
διοτήτων στην Υφυπουργό Πολιτισμού Καλλιόπη Α. 
Μπουρδάρα» η οποία δημοσιεύθηκε στο ΦΕΚ 3/Β7 
11.1.93. 

3. Τη Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ.Β'/24.3.92). 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ-Υ- 
ΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 12/29.6.93, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο και 
έργο τέχνης το κτίριο ιδιοκτησίας Αννας Κολιοπούλου 
στην οδό Γρηγ. Λαμπράκη 10, στην Τρίπολη του Ν. Αρκα¬ 
δίας, διότι αποτελεί σημαντικό δείγμα νεοκλασσικής αρχι¬ 
τεκτονικής, με αξιόλογα μορφολογικά στοιχεία στις όψεις, 
απαραίτητο για τη μελέτη της ιστορίας της Αρχιτεκτονι¬ 
κής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1993 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 
-♦- 

Αριθ. 8026/66163/25 (8) 

Κατάργηση Λέσχης Παραρτήματος Σχολής Αστυφυλάκων 
Καλαβρύτων. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

α. Την παρ. 1 του άρθρου 21 του Ν. 1481 /1984 «Οργα¬ 
νισμός Υ.Δ.Τ.». 

β. Την υπ’ αριθμ. 8000/8/2ζ, από 29.12.87 απόφαση 
Αρχηγού Ελληνικής Αστυνομίας «Ίδρυση, οργάνωση, λει¬ 
τουργία και έλεγχος Λεσχών της Ελληνικής Αστυνο¬ 
μίας». 

γ. Την υπ' αριθμ. 8026/2/15α, από 3.8.93 πρόταση της 
Σχολής Αστυφυλάκων Αθηνών. 

δ. Το γεγονός ότι από την έκδοση της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Καταργούμε τη Λέσχη του Παραρτήματος Σχολής 
Αστυφυλάκων Καλαβρύτων. 

2. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1993 
Ο Αρχηγός 

ΑΝΤΩΝΙΟΣ ΛΑΜΠΑΔΙΑΡΗΣ 
- 4 - 

Αριθ. οικ/1635/ΤΣΕΠ 32 (9) 

Συμπλήρωση πιστωτικών διευκολύνσεων για την αποκα¬ 
τάσταση των ζημιών από το σεισμό της 26ης Μαρτίου 
1993 σε περιοχή του Νομού Ηλείας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παράγρ. 2 και 3 της από 
28.7.78 Πράξεως Νομοθετικού Περιεχομένου (ΦΕΚ 117) 
«Περί αποκαταστάσεως ζημιών εκ σεισμών Βορείου Ελλά¬ 
δος» που κυρώθηκε με το Ν. 867/79 (ΦΕΚ Α' 24). 

2. Το Ν. 1190/81 (ΦΕΚ Α' 203/30.7.81) ο οποίος κυ¬ 
ρώνει την από 26.3.81 Πράξη Νομοθετικού Περιεχομέ¬ 
νου. 

3. Τις διατάξεις του άρθρου 3, παράγραφος 3, τελευ¬ 
ταίο εδάφιο του Ν. 1266/82 (ΦΕΚ Α' 81) «Περί οργάνων 
ασκήσεως της νομισματικής, πιστωτικής και συναλλαγμα¬ 
τικής πολιτικής και άλλες διατάξεις» όπως συμπληρώθηκε 
με το άρθρο 25, παράγραφος 6 του Ν. 1418/84 «Περί Δη¬ 
μοσίων Έργων και ρυθμίσεις συναφών θεμάτων» (ΦΕΚ Α' 
23). 

4. Το Ν. 128/75 «περί τροποποιήσεως και συμπληρώ- 
σεως διατάξεων τινών αναφερομένων εις την λειτουργία 
του χρηματοδοτικού συστήματος». 

5. Την Πράξη 59/27.4.93 (ΦΕΚ 63/Α727.4.93) Υπουρ¬ 
γικού Συμβουλίου «Για την αποκατάσταση των ζημιών από 
τον σεισμό της 26ης Μαρτίου 1993 σε περιοχή του Νομού 
Ηλείας». 

6. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους και επιχειρήσεις του 
Νομού Ηλείας από το σεισμό της 26ης Μαρτίου 1993. 

7. Το Π.Δ. 69/1988 «Περί Οργανισμού της Γ.Γ.Δ.Ε. του 
ΥΠΕΧΩΔΕ. 

8. Την αρ. πρωτ. Δ16α/04/773/29.11.90 Κοινή Από¬ 
φαση του Υπουργού Προεδρίας και Αναπληρωτή Υπουρ¬ 
γού ΠΕ.ΧΩ.Δ.Ε. «περί εξαιρέσεως διοικητικών πράξεων 
από τον κανόνα των τριών υπογραφών». 

9. Την αριθμ. 2009/20.5.93 (ΦΕΚ 365/Β721.5.93) 
κοινή Απόφαση Πρωθυπουργού και Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

10. Την με αριθμό 50148/542/24.6.92 κοινή Απόφαση 
των Υπουργών Εθν. Οικονομίας, Οικονομικών και Βιομη¬ 
χανίας, Ενέργειας και Τεχνολογίας και Εμπορίου «Περι¬ 
στολή δαπανών Δημοσίου Τομέα» (ΦΕΚ 420/Β7 
1.7.92). 

11. Την με αριθμό 21483/30.4.93 Απόφαση του 
Υπουργού Εθνικής Οικονομίας για την ένταξη της ΣΑΕ 
069 στο Π.Δ.Ε. του 1993. 

12. Τις τριμερείς Κοινές Υπουργικές Αποφάσεις με 
αριθμ. οικ/710/ΤΣΕΠ 32/3.5:93 και οικ/1102/ΤΣΕΠ 32/ 
30.6.93. 

13. Την υπ’ αριθ. Υ 1935/1992 κοινή απόφαση του 
Πρωθυπουργού και του Υπουργού Εθνικής Οικονομίας, 
για τη μεταβίβαση αρμοδιοτήτων, αποφασίζουμε: 

1. Συμπληρώνουμε την παρ. I, Κεφ. Δ της Απόφασής 
μας οικ/1102/ΤΣΕΠ 32/30.6.93 προσθέτοντας το ακό¬ 
λουθο εδάφιο στο τέλος αυτής: 

«Επιτρέπεται στο Ταμείο Παρακαταθηκών και Δανείων 
να χορηγεί δάνεια για κεφάλαιο κίνησης σε Δημοτικές 
Επιχειρήσεις Ύδρευσης και Αποχέτευσης (Δ.Ε.Υ.Α.) του 
Ν. 1069/80, καθώς και σε λοιπές επιχειρήσεις Οργανι¬ 
σμών Τοπικής Αυτοδιοίκησης, στα πλαίσια της ισχύουσας 
νομοθεσίας». 

2. Συμπληρώνουμε το κεφάλαιο Δ της αριθμ. οικ/1102/ 
ΤΣΕΠ 32/30.6.93 Απόφασης με την ακόλουθη παρά¬ 
γραφο ΙΝ/α: 

«ίνα. Παρέχεται η ευχέρεια στο Ταμείο Παρακαταθη¬ 
κών και Δανείων να ρυθμίζει τις ληξιπρόθεσμες μέχρι 
26.3.93 και εφ’ εξής οφειλές από δάνεια που χορήγησε 
σε Δημοτικές Επιχειρήσεις Ύδρευσης και Αποχέτευσης 
(Δ.Ε.Υ.Α.) του Ν. 1069/80 καθώς και σε λοιπές επιχειρή¬ 
σεις Οργανισμών Τοπικής Αυτοδιοίκησης της σεισμόπλη¬ 
κτης περιοχής του Ν. Ηλείας ως ακολούθως: 

α. Αναστολή για δύο χρόνια, με αντίστοιχη επιμήκυνση 
της συνολικής διάρκειας των δανείων, της πληρωμής των 
πάσης φύσεως οφειλών (ληξιπρόθεσμων και ληγουσών 
από 26.3.93 και εφ' εξής) από δάνεια που χορηγήθηκαν 
μέχρι την ως άνω ημερομηνία στις πιο πάνω Δ.Ε.Υ.Α. και 
λοιπές επιχειρήσεις Ο.Τ.Α. για τις πάσης φύσεως επενδύ¬ 
σεις τους. 

Οι τόκοι της περιόδου αναστολής θα λογίζονται με τα 
συμβατικά επιτόκια που ισχύουν και θα κεφαλαιοποιού- 
νται. 

β. Αναστολή για δύο χρόνια της πληρωμής οφειλών (λη¬ 
ξιπρόθεσμων και μη) από δάνεια που χορηγήθηκαν στις 
πιο πάνω επιχειρήσεις για κεφάλαιο κίνησης μέχρι 
26.3.93. Κατά τη διάρκεια της ως άνω αναστολής οι τόκοι 
θα λογίζονται με το συμβατικό επιτόκιο. 

Οι αιτήσεις για την υπαγωγή τους στην ως άνω ρύθμιση 
θα πρέπει να υποβληθούν από τους ενδιαφερόμενους 
εντός πέντε (5) μηνών από την κοινοποίηση της παρού¬ 
σας. 

3. Η προκαλούμενη δαπάνη, το ύψος της οποίας δεν εί¬ 
ναι δυνατό να εκτιμηθεί βαρύνει το λογαριασμό του Ν. 
128/75, ο οποίος δημιουργείται από παρακράτηση επί 
των χορηγήσεων των Τραπεζών, με σκοπό την επιδότηση 
επιτοκίου δανείων. 

Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του. 

4. Η απόφαση αυτή ισχύει από την ημερομηνία δημο¬ 
σίευσης της απόφασης αριθμ. 710/ΤΣΕΠ 32/3.5.93 των 
Υπουργών Εθνικής Οικονομίας, Οικονομικών και ΠΕ.- 
ΧΩ.Δ.Ε. στην Εφημερίδα της Κυβερνήσεως (ΦΕΚ 315/ 
Β717.5.93). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Κ. ΔΟΥΣΗΣ Κ. ΠΑΤΡΑΚΟΣ 

ΠΕΡΙΒΑΛΛΟΝΤΟΣ, ΧΟΡ/ΞΙΑΣ . 

ΚΑΙ ΔΗΜΟΣΙΟΝ ΕΡΓΩΝ 

ΑΧΙΛ. ΚΑΡΑΜΑΝΛΗΣ 
-♦-- 

Αριθ. 654 (10) 

Πράξις περί συστάσεως Ενοριακού Πνευματικού Κέντρου 
της Ιερός Μητροπόλεως Πειραιώς και Φαλήρου, με την 
επωνυμία «ΕΝΟΡΙΑΚΟ ΠΝΕΥΜΑΤΙΚΟ ΚΕΝΤΡΟ I. Ν. 
θ. ΑΝΑΛΗΨΕΩΣ ΔΡΑΠΕΤΣΩΝΑΣ». 

Ο ΜΗΤΡΟΠΟΛΙΤΗΣ ΠΕΙΡΑΙΩΣ ΚΑΙ ΦΑΛΗΡΟΥ 
Έχοντες υπόψη: 

α) Τας διατάξεις των άρθρων 1 και 29 του Νόμου 
590/77 «Περί καταστατικού Χάρτου της Εκκλησίας της 
Ελλάδος». 

β) Τας διατάξεις του άρθρου 20 του υπ’ αριθμ. 1 /69 Κα¬ 
νονισμού της I. Συνόδου «Περί οργανώσεως και διοική- 
σεως των Εκκλησιαστικών Σωμάτων και Οργάνων» εν συν- 
δυασμώ προς το άρθρον 67 του Ν. 590/77. 

γ) Τας εκ των Ιερών Κανόνων και Νόμων της Πολιτείας 
απορρεούσας υποχρεώσεις ημών δημιουργίας Πνευματικών 
και Φιλανθρωπικών έργων προς κάλυψιν των σχετικών ανα¬ 
γκών του χριστεπωνύμου πληρώματος, αποφασίζομεν: 

Την σύστασιν και λειτουργίαν Πνευματικού Ιδρύματος 
υπό την επωνυμίαν «ΕΝΟΡΙΑΚΟ ΠΝΕΥΜΑΤΙΚΟ ΚΕΝΤΡΟ 
I. Ν. θ. ΑΝΑΛΗΨΕΩΣ ΔΡΑΠΕΤΣΩΝΑΣ». 

Ο τρόπος διοικήσεως και λειτουργίας του εν λόγω ιδρύ¬ 
ματος θα διέπεται υπό ειδικού Κανονισμού ως κατωτέρω, 
εγκεκριμένου παρά της Ιερός Συνόδου της Εκκλησίας της 
Ελλάδος και δημοσιευομένου εις το επίσημον Δελτίον αυ¬ 
τής «ΕΚΚΛΗΣΙΑ» και την Εφημερίδα της Κυβερνήσεως. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Ι.Μ. ΠΕΙΡΑΙΩΣ 
και ΦΑΛΗΡΟΥ. 

Εν Πειραιεί τη 3η Αυγούστου 1993 

+ Ο Μητροπολίτης 

Ο Πειραιώς και Φαλήρου ΚΑΛΛΙΝΙΚΟΣ 


Κανονισμός Ενοριακού Πνευματικού Κέντρου I. Ν. θείας 
Αναλήψεως Δραπετσώνας της Ιεράς Μητροπόλεως 
Πειραιώς. 

ΚΕΦΑΛΑΙΟΝ Α’ 

Άρθρον Ιον 
Τίτλος - Έδρα 

Στην Ενορία της θείας Αναλήψεως Δραπετσώνας, της 
Ιεράς Μητροπόλεως Πειραιώς, συνιστάται Εκκλησιαστικό 
Ίδρυμα το οποίο θα λειτουργεί σε κτίριο που έχει ανεγερ- 
θεί για το σκοπό αυτό, έναντι του Ιερού Ναού οδός Σωκρά- 

τους 119 με την επωνυμία «Πνευματικό Κέντρο I. Ν. θείας 
Αναλήψεως Δραπετσώνας» και θα διέπεται από τον κατω¬ 
τέρω κανονισμό. 

Άρθρον 2ον 
Σκοπός 

Σκοπός του Πνευματικού Κέντρου είναι να συντελεί 
στην πληρέστερη και αρτιότερη ποιμαντική και πολιτιστική 
προσφορά της Ενορίας στους κατοίκους της περιοχής. 

Αρθρον 3ον 

Μέσα για την επίτευξη του σκοπού 

Στην επίτευξη του σκοπού θα συμβάλλουν: 
α. Η αξιοποίηση του ανθρωπίνου πνευματικού δυναμι¬ 
κού της Ενορίας καί η συνδρομή ικανών πνευματικών αν¬ 
θρώπων, κληρικών και λαϊκών. 

β. Η Πνευματική, Λειτουργική, Κατηχητική και Ποιμα¬ 
ντική διακονία της Ενορίας, Κατηχητικά Σχολεία, Φιλικοί 
Ενοριακοί Κύκλοι κ.τ.ο.). 

γ. Η οργάνωση διαλέξεων, σεμιναρίων, δημοσίων συζη¬ 
τήσεων για θέματα που απασχολούν τους κατοίκους της 
Ενορίας και του οικείου Δήμου γενικότερα 
δ. Η δημιουργία ομίλου παραδοσιακών χορών, βιβλιοθή¬ 
κης - αναγνωστηρίου, βιντεοκασετοθήκης, εντευκτηρίου, 
η προβολή κινηματογραφικών ταινιών και φωτεινών δια- 
φανειών και η παρουσίαση θεατρικών παραστάσεων. 

ε. Η πραγματοποίηση φροντιστηριακών μαθημάτων, σε¬ 
μιναρίων αρχαίων ελληνικών και η εκμάθηση μουσικών ορ¬ 
γάνων. 

στ. Η δημιουργία Εργαστηρίου Ελευθέρων Σπουδών για 
την καλλιέργεια και προαγωγή διαφόρων τεχνών (Βυζαντι¬ 
νής αγιογραφίας, Βυζαντικής μουσικής, ζωγραφικής, θεά¬ 
τρου, χειροτεχνίας, οικοτεχνίας, παραδοσιακής τέχνης 
κ.λπ.), και η διοργάνωση επιμορφωτικών προγραμμάτων 
(πληροφορικής, Η/Υ, δακτυλογραφίας, επαγγελματικής 
καταρτίσεως κ.λπ.). 

ζ. Η διοργάνωση διενοριακών αθλητικών αγώνων, 
η. Η προσφορά καθημερινού ατομικού γεύματος στους 
απόρους ηλικιωμένους κατοίκους της Ενορίας. 

θ. Η λειτουργία ενός κέντρου στοιχειώδους ιατρικής πα¬ 
ρακολούθησης και περίθαλψης για τους κατοίκους της 
ενορίας μας. 

ι. Η διοργάνωση λοιπών φιλανθρωπικών, ψυχαγωγικών 
εκδηλώσεων και εκθέσεων. 

ΚΕΦΑΛΑΙΟΝ Β’ 

Αρθρον 4ον 
Οργάνωση - Διοίκηση 

Το Ενοριακό Πνευματικό Κέντρο υπόκειται στην Πνευ¬ 
ματική και Διοικητική εποπτεία της Ιεράς Μητροπόλεως 
Πειραιώς και διοικείται από πενταμελές Διοικητικό Συμ¬ 
βούλιο που απαρτίζεται από: 

α. Τον εκάστοτε Πρόεδρο του Εκκλησιαστικού Συμβου¬ 
λίου του Ιερού Ναού θείας Αναλήψεως, ως Πρόεδρο. 

β. Ένα μέλος του Εκκλησιαστικού Συμβουλίου του ανω¬ 
τέρω ενοριακού Ναού και 

γ. τρία μέλη που διακρίνονται για την πνευματική τους 
κατάρτιση και ωριμότητα και το ενδιαφέρον τους για το 
έργο της Ενορίας. 

Τα μέλη του Διοικητικού Συμβουλίου διορίζονται για μία 


τριετία από το Σεβ. Μητροπολίτη Πειραιώς, μετά από έγ¬ 
γραφη πρόταση του Προέδρου του Εκκλησιαστικού Συμ¬ 
βουλίου, έχουν δε το δικαίωμα του επαναδιορισμού. 

Το Δ.Σ. του Πνευματικού Κέντρου συγκροτείται σε 
σώμα εκλέγοντας Αντιπρόεδρο, Ταμία, Γραμματέα και 
Κοσμήτορα. 

Αρθρον δον 
Αρμοδιότητες 

Το Δ.Σ. του Ενοριακού Πνευματικού Κέντρου έχει τις 
εξής αρμοδιότητες: 

α. Αποφασίζει για κάθε θέμα που αφορά την επιτυχία 
του επιδιωκομένου σκοπού, με σχετική πλειοψηφία των 
παρόντων μελών. Σε περίπτωση ισοψηφίας, υπερισχύει η 
ψήφος του Προέδρου. 

β. Συνεργάζεται με το Εκκλησιαστικό Συμβούλιο της 
ενορίας αρμονικά, για την καλύτερη επίτευξη και προα¬ 
γωγή των σκοπών του ιδρύματος. 

γ. Μεριμνά για την εξεύρεση οικονομικών πόρων και την 
καλύτερη και σωστότερη λειτουργία του Πνευματικού Κέ¬ 
ντρου. 

δ. Συνέρχεται τακτικά μία φορά το μήνα και εκτάκτως 
μετά από πρόσκληση του Προέδρου ή αίτηση τριών τουλά¬ 
χιστον μελών του Διοικητικού Συμβουλίου. 

ε. Αποφασίζει για κάθε άλλο θέμα το οποίο δεν προβλέ- 
πεται από τον παρόντα κανονισμό. 

στ. Συντάσσει ετήσιο προϋπολογισμό και απολογισμό, 
τους οποίους εγκρίνει το Μητροπολιτικό Συμβούλιο της 
ανωτέρω Μητροπόλεως. 

Για την ύπαρξη απαρτίας απαιτείται η παρουσία του 
Προέδρου ή του Αντιπροέδρου (κατόπιν αδείας του Προέ¬ 
δρου) και δύο τουλάχιστον μελών. 

Αρθρον 6ον 

Δικαιώματα και υποχρεώσεις των μελών του Δ.Σ. 

Α. Ο ΠΡΟΕΔΡΟΣ 

1. Ο Πρόεδρος έχει την ευθύνη κάθε εκδηλώσεως του 
Πνευματικού Κέντρου και συντονίζει τα μέλη για την υλο¬ 
ποίηση των σκοπών του. 

2. Εκπροσωπεί το Πνευματικό Κέντρο ενώπιον κάθε 
Αρχής και σε όλες τις σχέσεις του Κέντρου με άλλα ιδρύ¬ 
ματα, οργανισμούς και ιδιώτες και συναλλάσσεται με 
αυτά. 

3. Λαμβάνει γνώση όλων των εισερχομένων και εξερχο- 
μένων εγγράφων του Πνευματικού Κέντρου και συνυπο¬ 
γράφει με τον Ταμία τα έγγραφα οικονομικής φύσεως και 
με τον Γραμματέα την λοιπή αλληλογραφία. 

Β. Ο ΑΝΤΙΠΡΟΕΔΡΟΣ 

Αναπληρώνει τον Πρόεδρο όταν απουσιάζει και ενεργεί 
μετά από έγγραφη εξουσιοδότηση ή εντολή του Προέ¬ 
δρου. 

Γ. Ο ΓΡΑΜΜΑΤΕΑΣ 

Συντάσσει και συνυπογράφει με τον Πρόεδρο όλα τα έγ¬ 
γραφα, είναι υπεύθυνος της αλληλογραφίας και ενημερώ¬ 
νει τον Πρόεδρο γι’ αυτήν, φυλάσσει την σφραγίδα του 
Κέντρου και μεριμνά για την εύρυθμη λειτουργία της 
γραμματείας του. 

Δ. Ο ΤΑΜΙΑΣ 

1. Ευθύνεται για την τήρηση των διαχειριστικών βιβλίων, 
των φακέλων, αποδείξεων και ενταλμάτων, τη φύλαξη των 
χρημάτων του Πνευματικού Κέντρου και συνυπογράφει με 
τον Πρόεδρο τα έγγραφα οικονομικής διαχειρίσεως. 

2. Εξουσιοδοτείται δια του παρόντος κανονισμού να διε¬ 
νεργεί οποιεσδήποτε συναλλαγές οικονομικής φύσεως 
(κατάθεση, ανάληψη χρημάτων, διακίνηση κεφαλαίων, εί¬ 
σπραξη χρηματικών ποσών κ.λπ.) σε περίπτωση κωλύμα¬ 
τος του Προέδρου. 

Ε. Ο ΚΟΣΜΗΤΟΡΑΣ 

Επιμελείται των εκδηλώσεων του Κέντρου, φροντίζει 
για την προβολή τους, μεριμνά για την συντήρηση και κα¬ 
θαρή εμφάνιση του κτιρίου και ενημερώνει το ημερολόγιο 
του Πνευματικού Κέντρου. 

'Αρθρον 7ον 
Διαχειριστικά βιβλία 

Το Πνευματικό Κέντρο θα διατηρεί τα προβλεπόμενα 
από το νόμο διαχειριστικά βιβλία (Πρακτικών και Ταμείου) 
τους φακέλους των επί μέρους εκδηλώσεών του και τα 
Γραμμάτια Εισπράξεων, θεωρημένα από την I. Μητρόπολη 
Πειραιώς. 

'Αρθρον 8ον 
Πόροι του Ιδρύματος 

α. Κάθε φύσεως προεραιτικές εισφορές, δωρεές, κλη¬ 
ρονομιές ή κληροδοτήματα. 

β. Κάθε παροχή από το Κράτος, την Νομαρχία Πειραιώς 
και την Τοπική Αυτοδιοίκηση. 

γ. Κάθε επιδότηση απο την Ε.Ο.Κ. καθώς και τα Ευρω¬ 
παϊκά Κοινοτικά Ταμεία. 

δ. Έσοδα λαχειοφόρων αγορών, εκθέσεων και λοιπών 
εκδηλώσεων. 

Οι ανωτέρω πόροι θα διατίθενται για την εύρυθμη λει¬ 
τουργία του Πνευματικού Κέντρου και την επίτευξη των 
σκοπών του. 

'Αρθρον 9ον 

Το τυχόν χρηματικό πλεόνασμα της διαχειρίσεως κατα¬ 
τίθεται σε ειδικό λογαριασμό σε ένα από τα υποκαταστή¬ 
ματα της ΕΤΕ, της Τραπέζης Εργασίας, ή οιασδήποτε άλ¬ 
λης νομίμως συσταθείσης και αναγνωρισμένης Τραπέ- 

ζης- 

Τις τραπεζικές εντολές για την κατάθεση ή ανάληψη 

των χρημάτων, υπογράφει ο Πρόεδρος και ο Ταμίας του 
Πνευματικού Κέντρου κατόπιν εξουσιοδοτήσεως του Δ.Σ. 

'Αρθρον ΙΟον 

Το Πνευματικό Κέντρο έχει σφραγίδα με τον τίτλο 
«ΙΕΡΑ ΜΗΤΡΟΠΟΛΙΣ ΠΕΙΡΑΙΩΣ - ΠΝΕΥΜΑΤΙΚΟ ΚΕ¬ 
ΝΤΡΟ - Ι.Ν.Θ. ΑΝΑΛΗΨΕΩΣ ΔΡΑΠΕΤΣΩΝΑΣ», η οποία 
φέρει στο κέντρο την Αγία Γ ραφή ανοικτή με τα γράμμα Α 
- Ω και επάνω το μονόγραμμα ΧΡ 

ΚΕΦΑΛΑΙΟΝ Γ 
'Αρθρον 11 ον 

Η κατάργηση του Ενοριακού Πνευματικού Κέντρου γί¬ 
νεται όταν αυτό δεν εκπληρώνει σωστά τον σκοπό της 
ιδρύσεώς του, ύστερα από πρόταση του Εκκλησιαστικού 
Συμβουλίου της Ενορίας και έγκριση του Μ. Συμβουλίου 
της I. Μητροπόλεως. 

Στην περίπτωση αυτή, η κινητή και η ακίνητη περιουσία 
του περιέχεται αυτοδικαίως στον I. Ναό. 

Ο παρών Κανονισμός ισχύει από τότε που θα δημοσιευ- 
θεί, σύμφωνα με τον νόμο, στο επίσημο Δελτίο «ΕΚΚΛΗ¬ 
ΣΙΑ» και στην Εφημερίδα της Κυβερνήσεως. 

Η τροποποίηση του παρόντος γίνεται με απόφαση του 
Δ.Σ. και έγκριση του Μητροπολιτικού Συμβουλίου. 

- + - 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην 32033/13.7.93 απόφαση Υπ. Εργασίας τροποποί¬ 
ηση της αρ. 31658/3.7.85 απόφασή μας, που δημοσιεύ- 
θηκε στο ΦΕΚ 553/Β/27.7.93 διορθώνεται το εσφαλ¬ 
μένο: 

«αριθ. πρωτ. 32033/13.7.93» στο ορθό «αριθ. πρωτ. 
32023/13.7.93» και το εσφαλμένο παραγρ. «4 - την αριθ. 
177/93 απόφαση του Δ.Σ.» στο ορθό: 4. «την αρ. 977/93 
απόφαση του Δ.Σ.». 


(Από το Υπ. Εργασίας) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

Εαχ 

22.3211 ΥΡΕΤΘΚ 
5234312 

λειτουργούν καθημερινά από 8.00’ έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ : 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Ία 

το Τεύχος Α' 

Δρχ. 

15.000 

Δρχ. 

750 

β) 

» 

» 

» 

Β 


» 

30.000 

» 

1.500 

Υ) 

» 

» 

» 

Γ' 


» 

10.000 

» 

500 

δ) 

» 

» 

» 

Δ' 


» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π 

Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

/ » 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. 

Ειδικού Δικαστηρίου 

» 

3,000 

» 

150 

ι) 

» 

» 

» 

Α.Ε 

& Ε.Π.Ε. 

» 

200Ό00 

» 

10.000 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















